Standbeelde: 'Emosie en potensiële konflik moet nie onderskat word' | Maroela Media
Die emosie en potensiële konflik wat die beskadiging van standbeelde, soos dié van Paul Kruger, aan alle kante van die Suid-Afrikaanse samelewing wakker maak, moenie onderskat word nie, het Pieter Mulder, leier van die Vryheidsfront Plus, gesê.
Mulder het gesê die beskadiging van 'n standbeeld is 'n misdaad en dat die polisie onmiddellik die saak moet ondersoek en teen die skuldiges optree.
Volgens Mulder het die VF Plus met die burgemeester van die Tshwane-metro, Kgosientso Ramokgopa, in verbinding getree oor die beskadiging van monumente. "Hy het polisiebeskerming belowe. Die VF Plus het ook 'n boodskap oor die aangeleentheid aan Nathi Mthethwa, minister van kuns en kultuur gestuur. Vroegtydige en verantwoordelike optrede kan verdere onnodige insidente en konflik rondom standbeelde voorkom. "
Mulder het gesê die EFF en ANC-jeugliga verstaan duidelik niks van die konflik en stryd van die verlede nie. "So het president Paul Kruger sy lewe grootliks gewy aan 'n stryd teen Britse imperialisme en kolonialisme. Hierdie tipe politiek om standbeelde te beskadig is 'n misdaad en los geen probleme op nie, maar skep net nuwe konflik en probleme in 'n ingewikkelde diverse land."
Ek wil net die skuldige partye daaraan herriner dat in Pretoria middestad jare gelede n persoon se kop uitgehaak het en die gevolge n bloedbad was.ASB weerhou julle van die skending van die standbeelde dit sweep gevoelens net verder op.
Die VF+ en Afriforum het hulle sterk uitgespreek oor die skade aan, en verwydering van standbeelde en die gevolge daarvan.
Vreemd, maar die DA handhaaf 'n "oorverdowende stilte" hieroor . Wonder waarom ?
Wonder wat sal gebeur as Mandela se standbeeld geskaad word
Dis die paradoks van Suid-Afrika. Die mense wat die minste gedoen het om die land te bou, is die mense wat die lekkerste kan vandaliseer, afbreek en vernietig.